Իսկ այժմ գանք մեր այսօրվա հրապարակման շարժառիթին` վերևում հիշատակված «փաստաթղթին», որի հրապարակումը «հույժ կարևոր» գրիֆով, մեղմ ասած, նույնիսկ դիլետանտություն չէ: Դատեք ինքներդ` այդ «փաստաթուղթն» իր ֆեյսբուքյան էջում «հրապարակել է» ոմն կապիտան Նեմո` «Արթուր Սաֆարյան» անվամբ, իսկ հետո այն նույնությամբ հայտնվել է hayastan24.com կայքում, որտեղ ծաղկեցրել են «փաստաթուղթը», չմոռանալով «փաստել», որ ֆեսբուքյան ֆեյքը, այո, «հույժ կարևոր» փաստաթուղթ է հրապարակել: Իսկապե՞ս: Հարց է առաջանում` իսկ ո՞ւր մնաց լրատվամիջոցի պատասխանատվությունը սեփական հրապարակման համար: Պատասխանատվության մասին խոսք անգամ լինել չի կարող, որովհետև կայքի տակ չկա ոչ հետադարձ կապ, ոչ էլեկտրոնային հասցե, ոչ հեռախոս: